
Утвержден приказом/
Приложение к совместному постановлению и решению акимата/
утверждено совместным постановлением и решением



 Премьер - Министрі орынбасарының-
           						      Ұлттық экономика министрінің 
2025 жылғы 29 тамыздағы 
            № 87 бұйрығына 
     3-қосымша


Ұлттық әл-ауқат қорын және бірыңғай жинақтаушы зейнетақы қорын қоспағанда, мемлекет жүз пайыз қатысатын акционерлік қоғамдар (жауапкершілігі шектеулі серіктестіктер) тәуелсіз директорларының (тәуелсіз мүшелерінің) тізілімін қалыптастыру және жүргізу қағидалары

1-тарау. Жалпы ережелер

      1. Осы Ұлттық әл-ауқат қорын және бірыңғай жинақтаушы зейнетақы қорын қоспағанда, мемлекет жүз пайыз қатысатын акционерлік қоғамдар (жауапкершілігі шектеулі серіктестіктер) тәуелсіз директорларының (тәуелсіз мүшелерінің) тізілімін қалыптастыру және жүргізу қағидалары (бұдан әрі – Қағидалар) «Мемлекеттік мүлік туралы» Қазақстан Республикасы Заңының (бұдан әрі – Заң) 13-бабының 4-9) тармақшасына сәйкес әзірленді және Ұлттық әл-ауқат қорын және бірыңғай жинақтаушы зейнетақы қорын қоспағанда, мемлекет жүз пайыз қатысатын акционерлік қоғамдар (жауапкершілігі шектеулі серіктестіктер) тәуелсіз директорларының (тәуелсіз мүшелерінің) тізілімін қалыптастыру мен жүргізудің жалпы тәртібін айқындайды.
Осы Қағидаларда пайдаланылатын негізгі ұғымдар:
1) кандидат – мемлекет жүз пайыз қатысатын акционерлік қоғамның (жауапкершілігі шектеулі серіктестіктің) директорлар кеңесінің (байқау кеңесінің) құрамында тәуелсіз директор (тәуелсіз мүше) лауазымына орналасуға арналған конкурсқа қатысатын жеке тұлға;
2) Конкурстық комиссия-мемлекеттік мүлік жөніндегі уәкілетті орган құратын, кандидаттарды бағалауға, олармен әңгімелесу жүргізуге және оларды компанияның директорлар кеңесінің (байқау кеңестерінің) мүшелеріне тәуелсіз директорлар (тәуелсіз мүшелер) тізіліміне енгізу үшін шешімдер дайындауға жауапты алқалы орган;
3) компания – мемлекет жүз пайыз қатысатын заңды тұлға; 
4) мемлекет жүз пайыз қатысатын заңды тұлғалардың тәуелсіз директорларының (тәуелсіз мүшелерінің) тізілімі (бұдан әрі-тізілім)-мемлекеттік мүлік Тізілімінің веб-порталында көрсетілген жеке тұлғалар туралы тиісті мәліметтердің жиынтығы.
5) мемлекеттік мүлікті басқару жөніндегі уәкілетті орган (бұдан әрі – мемлекеттік мүлік жөніндегі уәкілетті орган) – Қазақстан Республикасының Ұлттық Банкіне және қаржы нарығы мен қаржы ұйымдарын реттеу, бақылау және қадағалау жөніндегі уәкілетті органға бекітіліп берілген мүлікті қоспағанда, өз құзыреті шегінде республикалық мүлікті басқару, мемлекеттің республикалық мүлікке құқықтарын іске асыру, экономиканың стратегиялық маңызы бар салаларында меншікті және стратегиялық объектілерді жекешелендіру мен мемлекеттік мониторинг жүргізу саласындағы басшылықты жүзеге асыратын орталық атқарушы орган; 
6) мемлекеттік мүлік Тізілімінің веб-порталы (бұдан әрі – тізілімнің веб-порталы)-Интернет желісінде мына мекенжай бойынша орналастырылған интернет-ресурс: www.e-Qazyna.kz, тізілімге бірыңғай кіру нүктесін ұсынады.

2-тарау. Ұлттық әл-ауқат қорын және бірыңғай жинақтаушы зейнетақы қорын қоспағанда, мемлекет жүз пайыз қатысатын акционерлік қоғамдар (жауапкершілігі шектеулі серіктестіктер) тәуелсіз директорларының (тәуелсіз мүшелерінің) тізілімін қалыптастыру және жүргізу тәртібі

3. Конкурс қорытындылары бойынша тізілімге кандидаттарды қосуды ұлттық әл-ауқат қоры мен бірыңғай қорды қоспағанда, жарғылық капиталына мемлекет жүз пайыз қатысатын акционерлік қоғамдардың (жауапкершілігі шектеулі серіктестіктердің) Директорлар кеңесінің (Байқау кеңесінің) құрамына тәуелсіз директорларды (тәуелсіз мүшелерді) іріктеу қағидалары мен өлшемдеріне сәйкес Комиссияның шешімі бойынша Мемлекеттік мүлік жөніндегі уәкілетті орган жүргізеді Премьер-Министр орынбасарының бұйрығымен бекітілген Жинақтаушы зейнетақы қорының – Қазақстан Республикасы Ұлттық экономика министрінің 2025 жылғы 29 тамыздағы № 87 бұйрығымен бекітілген 
«Ұлттық әл-ауқат қоры мен Бірыңғай жинақтаушы зейнетақы қорын қоспағанда, мемлекет жүз пайыз қатысатын заңды тұлғалардың кейбір мәселелері туралы» (Қазақстан Республикасы Әділет министрлігінің Нормативтік-құқықтық актілерді мемлекеттік тіркеу тізілімінде № 36761 болып тіркелген).
4. Мемлекеттік мүлік жөніндегі уәкілетті орган тізілімнің веб-порталында тізілімді электрондық түрде қалыптастырады және жүргізеді.
5. Кандидатты Тізілімге енгізу комиссия кандидатты Тізілімге енгізу туралы шешім қабылдаған күннен бастап 5 (бес) жұмыс күні ішінде жүзеге асырылады.
6. Тізілімге нақты компанияның директорлар кеңесінің (Байқау кеңесінің) құрамына сайлау үшін кандидатураларды іріктеуге мүдделі адамдар айқындайтын критерийлер бойынша тізілімде кандидаттарды іздеуді жүзеге асыруға мүмкіндік беретін нысанда сауалнамаларда көрсетілген мәліметтер енгізіледі.
7. Тізілімге енгізілген адамдар тізілімге енгізілген сәттен бастап 5 (бес) жылдан аспайтын мерзімде Директорлар кеңесінің (Байқау кеңесінің) құрамына сайлау үшін кандидаттар ретінде қаралады.

